Jowiš to je piōnto podug ôdlyguości ôd suōńca planeta we Ukuodzie Suonečnym, je uōna nojwiynkšo ze wšyjskich. Mo mynga ksiynžycōw (do siyrpnia 2008 znajōmych je jejich 63) a tyž systym ringōw. Tak samo kej Saturn, Urōn a Neptōn je to planeta gazowo. Jowiš je jydnōm s piyńciu planet, kere idzie ôbezdřeć gouymi ślypiōma, a štwortym podug jasności ôbiektym na ziymskim niybie. Masa Jowiša to je 1,8987×1027 kg, a je to 317,8 x wiyncy kej masa Ziymie a 2,5 x wiyncy kej wšyjskich inkšych planet do kupy. Uobiygo suōńce nauokouo bez 11,8565 roku, ôbrōt nauokouo wuasnyj ôsi trwo 9 godzin, 55 minut a 30 sekund. Ôdlyguość ôd suōńca ôd 740 do 816 mln km. Šyřka 142984 km (rōwnikowo) a 133709 km (biegōnowo). Pod wzglyndym chymičnym skuodo sie guōwniy s wodoru a helu.